“Airvisual” เผยไทยพบค่าฝุ่น PM 2.5 เกินมาตรฐาน ขึ้นแท่นอันดับ 5 ของโลก
"Airvisual" เผยไทยพบค่าฝุ่น PM 2.5 เกินมาตรฐาน ขึ้นแท่นอันดับ 5 ของโลก
7 พ.ย. 2562

ผู้สื่อข่าวรายงานว่า ในวันนี้ (7 พ.ย.2562) กรุงเทพมหานคร พบค่าฝุ่นเกินมาตรฐานจำนวน 14 จุด ได้แก่ ริมถนนกาญจนาภิเษก เขตบางขุนเทียน 54 ไมโครกรัมต่อลูกบาศก์เมตร, ริมถนนดินแดง เขตดินแดง 52 ไมโครกรัมต่อลูกบาศก์เมตร, เขตดินแดง, ริมถนนจรัญสนิทวงศ์ เขตบางพลัด 64 ไมโครกรัมต่อลูกบาศก์เมตร, ริมถนนพระราม 2 เขตบางขุนเทียน 57 ไมโครกรัมต่อลูกบาศก์เมตร, ริมถนนพระรามที่ 4 หน้าสามย่านมิตรทาวน์ เขตปทุมวัน 55 ไมโครกรัมต่อลูกบาศก์เมตร, แขวงทุ่งวัดดอน เขตสาทร 61 ไมโครกรัมต่อลูกบาศก์เมตร
ขณะที่ ริมถนนพระราม 3-เจริญกรุง เขตบางคอแหลม66 ไมโครกรัมต่อลูกบาศก์เมตร, ริมถนนพระราม 3 เขตยานนาวา 57 ไมโครกรัมต่อลูกบาศก์เมตร, เขตประเวศ, ริมถนนเจริญนคร เขตคลองสาน 55 ไมโครกรัมต่อลูกบาศก์เมตร, ริมถนนเพชรเกษม เขตภาษีเจริญ 61 ไมโครกรัมต่อลูกบาศก์เมตร, แขวงบางซื่อ เขตบางซื่อ 55 ไมโครกรัมต่อลูกบาศก์เมตร และแขวงทุ่งสองห้อง เขตหลักสี่ 55 ไมโครกรัมต่อลูกบาศก์เมตร
ส่วนที่จังหวัดสมุทรปราการ มี 2 จุด ได้แก่ ต.ทรงคนอง อ.พระประแดง 57 ไมโครกรัมต่อลูกบาศก์เมตร และ ต.ปากน้ำ อ.เมือง 54 ไมโครกรัมต่อลูกบาศก์เมตร ด้านจังหวัดสมุทรสาคร มี 1 จุด คือที่ ต.อ้อมน้อย อ.กระทุ่มแบน 59 ไมโครกรัมต่อลูกบาศก์เมตร
ทั้งนี้ มีรายงานสภาพอากาศจากเว็บไซต์รายงานคุณภาพอากาศทั่วโลก Airvisual พบว่าประเทศไทย มีคุณภาพอากาศเป็นพิษเกินมาตรฐาน สูงเป็นอันดับ 5 ของโลกเมื่อช่วงเวลา 8.40 น. วันนี้